# สาธารณรัฐโซเวียตสโลวัก

| สาธารณรัฐโซเวียตสโลวัก*Slovenská republika rád* (สโลวัก) *Szlovák Tanácsköztársaság* (ฮังการี) Словацька Радянська Республіка (ยูเครน) |
| --- |
| เดือนมิถุนายน - เดือนกรกฎาคม ค.ศ. 1919 |
|
ธงชาติ

ตราแผ่นดิน

 |
| **คำขวัญ:Proletari caleho šveta, spojce še*! "ชนกรรมาชีพทั่วโลกจงสามัคคีกัน!" |
| **เพลงชาติ:Internacionála* "แองเตอร์นาซิอองนาล"ระยะเวลา: 1 minute and 27 seconds1:27 |
|       สาธารณรัฐโซเวียตสโลวัก |
| สถานะ | รัฐหุ่นเชิดของสาธารณรัฐโซเวียตฮังการี |
| เมืองหลวง | เปรเชา |
| ภาษาทั่วไป | สโลวัก ฮังการี ยูเครน |
| การปกครอง | ระบบโซเวียต สาธารณรัฐสังคมนิยม |
| ประธานสภาบริหารปฏิวัติ |   |
|  |
| • 1919  | ออนโตนีน ยอโนอูแซก |
|  |
| ยุคประวัติศาสตร์ | สมัยระหว่างสงคราม |
|  |
| • ประกาศจัดตั้ง  | 16 มิถุนายน 1919 |
| • การแทรกแซงทางทหาร  | 7 กรกฎาคม 1919 |
|  |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | สาธารณรัฐเชโกสโลวัก |
|  | สาธารณรัฐโซเวียตฮังการี |

 |

|  |  |
| --- | --- |
| สาธารณรัฐเชโกสโลวัก |  |

 |

 |
| ปัจจุบันเป็นส่วนหนึ่งของ |  สโลวาเกีย  ยูเครน |

**สาธารณรัฐโซเวียตสโลวัก** (สโลวัก: *Slovenská republika rád*, ฮังการี: *Szlovák Tanácsköztársaság*, ยูเครน: Словацька Радянська Республіка, ชื่อตามตัวอักษร: 'สภาแห่งสาธารณรัฐสโลวัก') เป็นประเทศคอมมิวนิสต์ที่มีอายุสั้นในภูมิภาคทางตอนใต้ของสโลวาเกีย ดำรงอยู่ระหว่างวันที่ 16 มิถุนายน ค.ศ. 1919 จนถึง 7 กรกฎาคม ค.ศ. 1919 เมืองหลวงของสาธารณรัฐตั้งอยู่ที่เมืองเปรเชา สาธารณรัฐได้ประกาศจัดตั้งขึ้นโดยมี ออนโตนีน ยอโนอูแซก เป็นประมุขแห่งรัฐ ถือเป็นรัฐที่ปกครองด้วยระบอบคอมมิวนิสต์แห่งที่สี่ในประวัติศาสตร์

ในปี ค.ศ. 1918 กองกำลังเชโกสโลวักได้เริ่มเข้ายึดครองภูมิภาคตอนบนของฮังการี ตามข้อตกลงเกี่ยวกับดินแดนที่ไตรภาคีได้ทำไว้กับนักการเมืองชาวเชโกสโลวักในช่วงสงครามโลกครั้งที่หนึ่ง อย่างไรก็ตาม พื้นที่อัปเปอร์ฮังการี (ปัจจุบันคือพื้นที่ส่วนใหญ่ของสโลวาเกีย) ได้ถูกยึดครองโดยกองกำลังฮังการีจากสาธารณรัฐโซเวียตฮังการี และประกาศจัดตั้งสาธารณรัฐโซเวียตสโลวักขึ้น

หลังจากการเกิดสงครามระหว่างฮังการี, เชโกสโลวาเกีย และโรมาเนีย สาธารณรัฐโซเวียตสโลวักได้ล่มสลาย และต่อมาดินแดนก็ถูกผนวกรวมเข้ากับเชโกสโลวาเกีย ต่อมาได้มีการจัดตั้งรัฐทายาทของสาธารณรัฐโซเวียต นั่นก็คือ สาธารณรัฐสังคมนิยมสโลวัก ซึ่งเป็นสาธารณรัฐองค์ประกอบของเชโกสโลวาเกีย ดำรงอยู่ระหว่างปี ค.ศ. 1969 จนถึง 1990 ซึ่งสืบทอดต่อโดยสาธารณรัฐสโลวักเมื่อปี ค.ศ. 1992 และในวันที่ 1 มกราคม ค.ศ. 1993 เชโกสโลวาเกียจึงแตกสลายออกเป็นสาธารณรัฐเช็กและสโลวาเกีย

## ประวัติศาสตร์

### สาธารณรัฐประชาชนฮังการี

หลังจากการประกาศจัดตั้งสาธารณรัฐประชาชนฮังการีขึ้นในเดือนตุลาคม 1918 รัฐมนตรีว่าการกระทรวงต่างประเทศคนใหม่ได้เข้าพบผู้แทนแห่งชนกลุ่มน้อยต่าง ๆ ในฮังการี รวมถึงผู้แทนแห่งชาวสโลวักด้วย โดยมีการยื่นข้อเสนอเป็นเอกราชให้แก่ชาวสโลวัก แต่ถูกปฏิเสธ เพราะชาวสโลวักต้องการที่จะไปรวมตัวกับโบฮีเมียและมอเรเวียเพื่อก่อตั้งเชโกสโลวาเกียมากกว่า

ดินแดนที่เป็นประเทศสโลวาเกียในปัจจุบัน ถูกกองกำลังทหารจากเชโกสโลวาเกียเข้ายึดครองตั้งแต่เดือนพฤศจิกายน 1918 ด้วยเหตุนี้ ทางรัฐบาลฮังการีจึงเตรียมแผนสำหรับการปกครองตนเองและประกาศใช้กฎหมายพิเศษสำหรับภูมิภาคดังกล่าวเมื่อวันที่ 12 มีนาคม 1919 ทำให้สโลวาเกียได้รับอิสรภาพในด้านการศาล การศึกษา และศาสนา ซึ่งทั้งหมดจะถูกควบคุมโดยคณะรัฐบาลปกครองตนเอง มีความพยายามที่จะประนีประนอมกับชนกลุ่มน้อย จึงได้รับรองผู้แทนของสโลวาเกียในรัฐสภาบูดาเปสต์ และยังมีการจัดตั้งกระทรวงกิจการสโลวาเกียขึ้นมาใหม่อีกด้วย

### สาธารณรัฐโซเวียตฮังการี

เมื่อวันที่ 21 มีนาคม 1919 ก่อนคำขาดของไตรภาคี ซึ่งหมายถึงการสูญเสียดินแดนของฮังการีส่วนใหญ่ให้แก่โรมาเนีย ประธานาธิบดี มิฮาย กาโรยี ได้ประกาศลาออกจากตำแหน่ง โดยมอบอำนาจรัฐบาลให้แก่พันธมิตรประชาธิปไตยสังคมนิยมและคอมมิวนิสต์ บุคคลสำคัญของรัฐบาลใหม่คือนักการเมืองฝั่งคอมมิวนิสต์ เบลอ กุน กรรมการราษฎรฝ่ายกิจการต่างประเทศ กุนสัญญาว่าจะใช้นโยบายเสรีกับชนกลุ่มน้อยตามหลักการกำหนดการปกครองด้วยตนเอง

### รัฐธรรมนูญและการล่มสลาย

### ผลสืบเนื่อง

## ดูเพิ่ม

* สาธารณรัฐโซเวียตฮังการี (สภาแห่งสาธารณรัฐฮังการี)
* สาธารณรัฐสังคมนิยมโซเวียตยูเครน
* การปฏิวัติเยอรมัน ค.ศ. 1918–1919
* การก่อการกำเริบสปาตาคิสท์

## อ้างอิง

## บรรณานุกรม

* Jelinek, Yeshayahu (1958). "Nationalism in Slovakia and the Communists, 1918-1929". *Slavic Review*. **35** (1): 65-85.
* Toma, Peter A. (1958). "The Slovak Soviet Republic of 1919". *American Slavic and East European Review*. **17** (2): 203-215.
* Vermes, Gabor (1973). "The Agony of Federalism in Hungary under the Karolyi Regime, 1918/1919". *East European Quarterly*. **6** (4): 487-503.
* Völgyes, Iván (1971). *Hungary in Revolution, 1918-19: Nine Essays* (ภาษาอังกฤษ). University of Nebraska Press. p. 219. ISBN 9780803207882.

## หนังสืออ่านเพิ่มเติม

* Toma, Peter A. "The Slovak Soviet Republic of 1919" *American Slavic & East European Review* (1958) 17#2 pp 203–215.